
Comisia pentru buget, finanţe şi bănci



Bucureşti,     25.08.2004

Nr. 22/430

Biroul Permanent

al

Camerei  Deputaţilor

Vă înaintăm, alăturat, raportul asupra proiectului Lege pentru ratificarea Scrisorii de înţelegere între România şi Banca Internaţională pentru Reconstrucţie şi Dezvoltare privind acordarea unui Avans, în valoare de 2 milioane dolari SUA, pentru pregătirea Proiectului "Economia bazată pe cunoaştere", care urmează să fie finanţat printr-un împrumut în valoare de 80 milioane dolari SUA, semnată la Bucureşti, la 30 iunie 2004, cu care comisia noastră a fost sesizată în fond cu adresa Biroului Permanent nr. P.L.X.-453 din 24 august 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci



Bucureşti,     25.08.2004

Nr. 430

RAPORT 

asupra proiectului de Lege pentru ratificarea Scrisorii de înţelegere între România şi Banca Internaţională pentru Reconstrucţie şi Dezvoltare privind acordarea unui Avans, în valoare de 2 milioane dolari SUA, pentru pregătirea Proiectului "Economia bazată pe cunoaştere", care urmează să fie finanţat printr-un împrumut în valoare de 80 milioane dolari SUA, semnată la Bucureşti, la 30 iunie 2004

Cu adresa nr. P.L.X.-453 din  24 august 2004, Biroul Permanent, conform art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Scrisorii de înţelegere între România şi Banca Internaţională pentru Reconstrucţie şi Dezvoltare privind acordarea unui Avans, în valoare de 2 milioane dolari SUA, pentru pregătirea Proiectului "Economia bazată pe cunoaştere", care urmează să fie finanţat printr-un împrumut în valoare de 80 milioane dolari SUA, semnată la Bucureşti, la 30 iunie 2004.

La întocmirea raportului s-a avut în vedere avizul Consiliului Legislativ.

Potrivit art. 75 din Constituţia României republicată şi art. 86 din  Regulamentul Camerei Deputaţilor, proiectul de Lege este de competenţa decizională a Senatului.

Proiectul de Lege are ca obiect de reglementare ratificarea Scrisorii de înţelegere între România şi Banca Internaţională pentru Reconstrucţie şi Dezvoltare privind acordarea unui avans, în valoare de 2 milioane dolari SUA, pentru pregătirea Proiectului “Economia bazată pe cunoaştere, care urmează să fie finanţat printr-un împrumut în valoare de 80 milioane dolari SUA.

In urma examinării proiectului de Lege pentru ratificarea Scrisorii de înţelegere între România şi Banca Internaţională pentru Reconstrucţie şi Dezvoltare privind acordarea unui Avans, în valoare de 2 milioane dolari SUA, pentru pregătirea Proiectului "Economia bazată pe cunoaştere", care urmează să fie finanţat printr-un împrumut în valoare de 80 milioane dolari SUA, semnată la Bucureşti, la 30 iunie 2004, în şedinţa din 25 august 2004, comisia a hotărât, cu majoritate de voturi, supunerea spre dezbaterea şi aprobarea Plenului a proiectului de Lege în forma prezentată  de Guvern.

Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu
SECRETAR,

Dr. Daniel Ionescu

           Consilier parlamentar:

           Bărdiţă Mariana

